มันนี่ทูเดย์
นายสมพร จิตเป็นธม เลขาธิการคณะกรรมการกองทุนการออมแห่งชาติ (กอช.) เปิดเผยว่า
13 พ.ค. 2560

เกษตรกรออมเงินนายสมพร จิตเป็นธม เลขาธิการคณะกรรมการกองทุนการออมแห่งชาติ (กอช.) เปิดเผยว่า ปัจจุบันกองทุนการออมแห่งชาติมีจำนวนสมาชิก 5.32 แสนราย กว่าครึ่งหนึ่งของสมาชิกทั้งหมดประกอบอาชีพเกษตรกรคิดเป็น 55% แต่จากสถิติการนำส่งเงินสะสมของสมาชิกพบว่ามีเพียง 27% ทำให้การออมของเกษตรกรอยู่ในอัตราที่ต่ำอยู่มาก ซึ่งอาจเป็นเพราะรายได้ของเกษตรกรส่วนใหญ่จะสัมพันธ์กับฤดูกาลเก็บเกี่ยวและราคาพืชผลการผลิตทั้งนี้ กอช. อยากให้สมาชิกที่เป็นเกษตรกร รวมถึงสมาชิก กอช.ทุกรายมีวินัยการออมอย่างต่อเนื่อง โดยปันเงินส่วนหนึ่งเมื่อมีรายได้ไว้ออมเพื่อการชราภาพ ก่อนนำไปใช้จ่ายอย่างอื่นที่ไม่จำเป็นจนไม่เหลือเงินออม โดยเกษตรกรเป็นอาชีพหนึ่งของคนไทยที่มีความเสี่ยงสูงที่จะมีชีวิตที่ยากลำบากเมื่อถึงวัยสูงอายุ จึงต้องให้ความสำคัญกับการออม